**АКАДЕМИЧНА КОНФЕРЕНЦИЯ  
„КОНСУЛТАТИВНИ КОМПЕТЕНТНОСТИ“**

**2 – 4.06.2023г.**

**Софийски университет „Свети Климент Охридски“**

в партньорство с

Дружество на психолозите в България

Сдружение на преподавателите по философия

Асоциация на учителите по философия

Районна колегия на Български лекарски съюз – Пловдив

Сдружение на обучители и изследователи в България по обща медицина

Българско Балинтово Общество

Център по Философия с деца към СУ „Св. Климент Охридски“

**Уважаеми колеги,**

Имаме удоволствието да Ви поканим на академична конференция „КОНСУЛТАТИВНИ КОМПЕТЕНТНОСТИ“, която ще се проведе в периода 2-4.06.2023г. в Софийски университет „Св. Климент Охридски“.

*Целта на конференцията* е да постави акцент върху консултативния фокус на различните професионални направления в науката и практиката, както и на интердисциплинарните подходи, обединяващи различни професионалисти в единно ефективно сътрудничество. *Идеята* е да се изследва, открива и сътворява осмисляне на консултирането – обединяващо, но и създаващо възможности да се съхрани и уважи своеобразието, спецификата на всяка консултативна ситуация.

Тъй като в съвремието ни се обръщаме към консултирането и реалността на консултативното в редица разнородни ситуации, *замисълът* е да се очертаят „териториите“ и „границите“ на компетентността в консултирането, а също – специфичните особености на консултативния процес в областта на психологията, философията, медицината, педагогиката, правото и др. Компетентността и експертността в различните научни сфери ни изправят пред предизвикателството да дадем разнообразни дефиниции на консултирането като професионална практика и да го предложим като такава в индивидуалната среща и в обществения контекст. Освен това, в доста от случаите ролята на консултиращия и консултативното (изобщо – има се предвид и например консултативния орган, консултативната организация и т.н.) се асоциира с, и се определя спрямо, ролята на съветник, ментор, експерт, инструктор, треньор и т.н.. Консултиране и консултативни процеси откриваме в различни научни, професионални и институционални сфери.

Водещ мотив за инициирането на настоящата конференция е да се погледне на наличното многообразие така, че в светлината на различните подходи и схващания да си поставим въпроса за природата на консултативния процес в неговите различни измерения. Важно е да търсим отговори на въпросите: що е консултиране и консултативно; каква е определеността на действителните и възможни интердисциплинарни подходи към консултирането; къде и какви са границите на консултативното; какво отличава полетата на предоставяне на мнение, експертиза, становище, от тези на консултирането; какви са консултативните компетентности; какви са спецификите на свързаните с тях роли, форми, формати и регулации и т.н.

**Очакваме в конференцията да вземат участие професионалисти от всички Факултети на Софийски университет „Св. Климент Охридски“, както и колеги от други университети, от различни институции в страната.**

**Тематичните акценти на конференцията ще бъдат:**

* теоретични изследвания на консултирането и консултативните компетентности;
* подходи и методи в консултирането;
* консултативни практики и подходи – видове, форми, регулации;
* граници на консултирането – експертиза, становище, съветване;
* консултирането в науките, изкуствата, академичното, технологиите, спортовете, стопанския, обществения живот и др.;
* консултирането в сферите на медицината, психологията, правото, философията, образованието, политиката, кариерата, личния живот и др.
* други теми, свързани с идеите на конференцията.

**Указания за участие:**

1. Форми на участие: доклад, постер, споделяне на опит и практика. Продължителност на докладите: до тридесет минути.
2. Всеки автор може да подаде до две заявки за участие в конференцията.
3. Заявките за участие и резюметата (до 200 думи) се изпращат до 30 март 2023 г. чрез регистрационния онлайн формуляр, достъпен на адрес: <https://tinyurl.com/bdhmyhmp>
4. Докладите от конференцията ще бъдат публикувани в специален рецензиран сборник с научни доклади от Университетското издателство на СУ „Св. Климент Охридски“.
5. Не се изисква такса за участие в конференцията.
6. Окончателната програма за конференцията ще бъде предоставена на участниците не по-късно от 2.05.2023 г.

Информация за конференцията ще бъде публикува на сайта: [www.counselingcompetencies.wordpress.com](http://www.counselingcompetencies.wordpress.com/)

За допълнителна информация, моля, пишете на следния електронен адрес: [couns.comp@gmail.com](mailto:couns.comp@gmail.com)

**Организационен комитет**

доц. д-р Борис Попиванов, Философски факултет, катедра Политология, СУ „Св. Климент Охридски”;

проф. д-р Веселин Дафов, Философски факултет, катедра "Философия", СУ „Св. Климент Охридски”;

ас. д-р Георги Кирилов, Философски факултет, катедра Социална, организационна, клинична и педагогическа психология, СУ „Св. Климент Охридски”;

д-р Георги Цигаровски, общопрактикуващ лекар и председател на Районна колегия на Българския лекарски съюз – гр. Пловдив;

докторант Даниел Александров, Философски факултет, катедра "Философия", СУ „Св. Климент Охридски”;

гл. ас. д-р Деница Хинкова, Философски факултет, катедра „Публична администрация“, СУ „Св. Климент Охридски“;

доц. д-р Дорина Асенова, Декан на Медицинския факултет, СУ „Св. Климент Охридски;

гл.ас. д-р Евелина Иванова-Варджийска, катедра "Философия", ФФ, СУ „Св. Климент Охридски” и председател на Сдружение на преподавателите по философия;

гл. ас. д-р Емилия Караминкова, Факултет по науки за образованието и изкуствата, СУ " Св. Климент Охридски";

Иван Кирков, учител по философия в 164 ГПИЕ „Мигел де Сервантес“.

Доц. д-р Камелия Ханчева, Философски факултет, Катедра по Обща, експериментална, развитийна и здравна психология, СУ „Св. Климент Охридски”;

д-р Мая Митренцева, инспектор по философия от РУО-София-град;

проф. д.п.н. Моника Богданова, Факултет по педагогика, СУ " Св. Климент Охридски";

доц. д-р Наталия Киселова, Юридически факултет, СУ " Св. Климент Охридски";

гл.ас. д-р Николета Николова, Философски факултет, катедра "Философия", СУ „Св. Климент Охридски” ;

д-р Румен Велев, изпълнителен директор на II САГБАЛ "Шейново"- гр. София;

проф. д.п.с.н. Румяна Крумова-Пешева, катедра Социална, организационна, клинична и педагогическа психология, Философски факултет, СУ „Св. Климент Охридски;

Теодора Тодорова, учител по философия в 9 ФЕГ и председател на Асоциация на учителите по философия;

проф. д.с.н. Цветан Давидков, Стопански факултет, СУ " Св. Климент Охридски".

гл.ас. д-р Цена Стоева, катедра „Философия“, ФФ, СУ „Св. Климент Охридски”;